Nafarroako Parlamentuko Mahaiak, 2018ko azaroaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Tuterako Osasun Barrutiko osasun-etxeen eta kontsultategien ekipamenduak eta azpiegiturak hobetzeko berariazko plan bat taxutzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko azaroaren 12an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hau aurkezten du, idatziz erantzun dakion:

– Nafarroako Gobernuak taxutu al du oinarrizko osasun laguntzari dagokionez Tuterako Osasun Barrutiko etxeetako eta kontsultategietako azpiegiturak eta ekipamenduak hobetzeko berariazko planik, non beharrizanen diagnostiko bat eginen baita eta lehentasunak, egutegi zehatz bat eta behar diren baliabideen aurreikuspena ezarriko baitira?

Corellan, 2018ko azaroaren 7an

Foru parlamentaria: Alberto Catalán Higueras